Alban Dafa, shqiptari që studjon në Akademinë Ushtarake të Anapolisit
Oficerët e dalë nga kjo Akademi përbëjnë elitën e marinës amerikane
E krijuar në vitin 1845, Akademia e Marinës është nga institucionet më prestigjioze arsimore këtu në Shtetet e Bashkuara. 73 mijë studentë kanë hyrë në dyert e kësaj akademie që nga krijimi. ...Alban Dafës i dukej e vështirë ta besonte se një ditë do të ishte njëri prej tyre. Por ai thotë se pikërisht fakti që Akademia të bën të shikosh se gjer ku mund të arrish dhe të shtyn t’i kapërcesh edhe limitet që mendon se ke, është një nga aspektet që e bënë atë interesante në sytë e tij. thotë ai. 19 vjeçari Dafa tregon se shumë vite më parë, kur ishte fëmijë kishte dëgjuar të atin, ushtarak marine, që t’i fliste për këtë Akademi të vëllait, por në vit të tretë të shkollës së mesme vendosi të bënte kërkesë vetë për t’u pranuar, me shpresën që më pas të studiojë edhe për shkenca politike në Amerikë. Megjithëse Albani i është nënshtruar jo vetëm provimit për përgatitjen akademike, por edhe për atë fizike dhe morale, ai e sheh futjen në Akademi me modesti. thotë ai. Dhe konkurrenca nuk ka qenë e vogël për të qenë një nga 1220 studentët e rinj që filluan studimet këtë vit. Në këtë institucion kaq përzgjedhës vetëm 11 studentë nga e gjithë bota filluan këtë vit studimet. Alban Dafa është njëri prej tyre dhe i pari që përfaqëson Shqipërinë në këtë Akademi. Drejtori i Programit Ndërkombëtar në Akademi, Tim Disher, thotë se aktualisht aty studjojnë gjithsej 48 studentë të huaj. Po ashtu pjesë e angazhimit ndërkombëtar, janë edhe këmbimet e studentëve dhe programet verore. Zoti Disher, thotë se është ushtria e vendit që propozon emrat e kandidatëve të mundshëm për të hyrë në Akademinë e Marinës, në atë të ushtrisë në West Point dhe të Forcave Ajrore në West Point. Synimi është, thotë ai, që ata të bëhet oficerët elitë në vendin e tyre me të cilët të punojnë Shtetet e Bashkuara. Alban Dafa duket i përgatitur për këtë. Ai ka besim tek të rinjtë e brezit të tij në Shqipëri dhe thotë se ata punojnë shumë. “ Tani për tani, Albani është i përqendruar që të jetë denjësisht pjesë e brezave të oficerëve që kanë dalë nga Akademia e Marinës. E megjithëse nuk mund ta thotë me siguri se ç’do të ndodhë më pas, ai e sheh të ardhmen me optimizëm.